Simbine begin sy spiere bultAkani Simbine gister in Stockholm. Foto: Twitter. Vra maar vir enige naelloper: Hulle hou nie daarvan om te verloor nie. En ná Akani Simbine se vierde plek by die Olimpiese Spele in Tokio en sy tweede plek by die Afrika-kampioenskap, is hy oorgehaal om sy wenstempel op die internasionale atletiekverhoog af te druk. Die 28-jarige ster was gister die vinnigste man oor 100 m by ’n Diamantliga-byeenkoms in Stockholm. Simbine het die wedloop met ’n goeie tyd van 10,02 sekondes gewen. Reece Prescod (10,15 sekondes) van Groot-Brittanje was tweede, gevolg deur Frankryk se Jimmy Vicaut (10,19 sekondes) in die derde plek. Die blits spog met ’n persoonlike beste tyd van 9,84 sekondes en hy sal poog om op sy beste by vanjaar se twee groot kompetisies te wees – die Wêreldkampioenskap in Oregon en die Statebondspele in Birmingham. Die Suid-Afrikaner is juis die verdedigende Statebond-kampioen. Hy het in 2018 vir internasionale sterre soos Yohan Blake van Jamaika hakskene gewys om die wedloop met ’n tyd van 10,03 sekondes te wen. Suid-Afrika se Henrico Bruintjies was destyds tweede (10,17 sekondes) met Blake (10,19 sekondes) in die derde plek. 10.02! A first #DiamondLeague win of the season for @AkaniSimbine in the men's 100m.#StockholmDL???? @matthewquine pic.twitter.com/zf20P7KnkQ — Wanda Diamond League (@Diamond_League) June 30, 2022